क्षेत्रीय बोली के ये शब्द इस लघुकथा की धुरी हैं। बड़का ,हुनका , ई, मारा रहा --हिनका शब्दों का परहेज़ करके यह लघुकथा लिखी जाती; तो उतना गहन प्रभाव न छोड़ती और न पात्रों की मन: स्थिति का अपरिचय ही दे पाती । आंचलिक शब्दावली इसकी शक्ति कई गुना बढ़ा देती है । ‘करमजला’ का सबसे बड़ा भाग्य है कि उसने सालभर पहले ही तो भात खाया था । विपन्नता की इससे बड़ी विडम्बना क्या हो सकती है ! वह भी कोई छप्पन भोग नहीं , वरन् साधारण -सा भोजन भात । उनके लिए वही सबसे बड़ा भोज है।